CELEX: 62010FA0122
Language: sk
Date: 2012-12-11 00:00:00
Title: Vec F-122/10: Rozsudok Súdu pre verejnú službu (prvá komora) z  11. decembra 2012 — Cocchi a Falcione/Komisia (Verejná služba — Úradníci — Dôchodok — Prevod práv na dôchodok nadobudnutých vo vnútroštátnom režime dôchodkového zabezpečenia — Späťvzatie návrhu na prevod — Akt, ktorým sa nepriznali subjektívne práva ani iné podobné výhody)

16.2.2013   
            
            
               SK
            
            
               Úradný vestník Európskej únie
            
            
               C 46/27
            
         Rozsudok Súdu pre verejnú službu (prvá komora) z 11. decembra 2012 — Cocchi a Falcione/Komisia
   (Vec F-122/10) (1)
   
   (Verejná služba - Úradníci - Dôchodok - Prevod práv na dôchodok nadobudnutých vo vnútroštátnom režime dôchodkového zabezpečenia - Späťvzatie návrhu na prevod - Akt, ktorým sa nepriznali subjektívne práva ani iné podobné výhody)
   2013/C 46/49
   Jazyk konania: francúzština
   
      Účastníci konania
   
   
      Žalobcovia: Giorgio Cocchi (Wezembeek-Oppem, Belgicko) a Nicola Falcione (Brusel, Belgicko) (v zastúpení: S. Orlandi a J.-N. Louis, advokáti)
   
      Žalovaná: Európska komisia (v zastúpení: D. Martin a J. Baquero Cruz, splnomocnení zástupcovia)
   
      Predmet veci
   
   Verejná služba — Návrh na zrušenie rozhodnutia o späťvzatí návrhu na prevod práv na dôchodok žalobcov, s ktorým žalobcovia už súhlasili
   
      Výrok rozsudku
   
   
               1.
            
            
               Rozhodnutia Európskej Komisie z 12. a 23. februára 2010 sa zrušujú v rozsahu, v akom nimi boli späťvzaté návrhy na prevod práv na dôchodok predložené pánovi Cocchimu a pani Falcione, v ktorých bol uvedený vyšší počet započítaných odpracovaných rokov, ako budú vypočítané po ich prevode.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Európska komisia je povinná nahradiť tretinu trov konania pána Cocchiho a pani Falcione.
            
         
               4.
            
            
               Pán Cocchi a pani Falcione znášajú dve tretiny svojich vlastných trov konania.
            
         
      (1)  Ú. v. EÚ C 63, 26.2.2011, s. 34.